《道中有感》
宋代·周行己

皛皛平川静，晖晖寒食曛。连山荒白草，属地乱黄云。

岁晚关心事，天边为客身。扁舟终不恶，奔走失吾真。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。